CELEX: 32019R0924
Language: hr
Date: 2019-06-03 00:00:00
Title: Provedbena uredba Komisije (EU) 2019/924 оd 3. lipnja 2019. o razvrstavanju određene robe u kombiniranu nomenklaturu

6.6.2019   
               
               
                  HR
               
               
                  Službeni list Europske unije
               
               
                  L 148/10
               
            
         PROVEDBENA UREDBA KOMISIJE (EU) 2019/924
         оd 3. lipnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2019.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod (tzv. „kutija za optička vlakna s konektorima”) cilindričnog oblika promjera približno 140 mm i visine približno 400 mm. Masa proizvoda iznosi približno 2,5 kg. Izrađen je uglavnom od plastične mase, s nekim malim elementima (nosači i vijci) izrađenima od metala.
                        Dno proizvoda ima četiri otvora za kabele. Kad je proizvod potpuno sastavljen, dno je odvojivom okruglom kopčom pričvršćeno za cilindrični plastični omotač.
                        Unutra se nalazi plastična razvodna ploča pričvršćena za dno proizvoda. Ta ploča sadržava posebne utore za podešavanje optičkih vlakana/optičkih kabela te je opremljena konektorima.
                        Proizvod je kao cjelina namijenjen zaštiti optičkih vlakana/optičkih kabela te se može upotrebljavati u različitim mrežama.
                        
                            (*1) Vidjeti slike.
                     
                     
                        8536 70 00 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 7. uz poglavlje 85 i nazivima oznaka KN 8536  i 8536 70 00 .
                        Razvrstavanje u oznaku KN 8536 90 10  isključeno je jer su tom oznakom obuhvaćeni „spojni i kontaktni elementi za žice i kabele”, tj. električni aparati za spajanje električnom vezom. Predmetni proizvod je kutija s konektorima za optička vlakna, snopove optičkih vlakana ili optičke kabele i nema električne veze.
                        Proizvod ima značajke konektora za optička vlakna, snopove optičkih vlakana ili optičke kabele koji jednostavno mehanički podešavaju optička vlakna s kraja na kraj u digitalnom linijskom sustavu (vidjeti i Objašnjenja Harmoniziranog sustava uz tarifni broj 8536 , dio IV).
                        S obzirom na njegove značajke proizvod se stoga razvrstava u oznaku KN 8536 70 00  kao konektori za optička vlakna, snopove optičkih vlakana ili optičke kablove.
                     
                  
               (*1)  Slike služe isključivo u informativne svrhe.